
КОМИСИЯ ЗА ПРЕДОТВРАТЯВАНЕ И УСТАНОВЯВАНЕ НА КОНФЛИКТ НА ИНТЕРЕСИ

ПРОТОКОЛ № 4

Днес, 14.05.2018 г. от 16:30 часа, в Зала № 2, ет. 1, Община Бургас, ул. „Александровска“ № 26, се проведе заседание на КПУКИ.
На заседанието на комисията присъстваха: Евгений Николов Мосинов – председател, Бойчо Стоянов Георгиев, Шерафет Асан Мехмед, Калчо Станков Белов, Кирил Кирилов Начев.
Без уведомление отсъства Димитър Христов Христов. 
Заседанието откри и ръководи председателят на КПУКИ – Евгений Николов Мосинов при следния 

ДНЕВЕН РЕД

Точка единствена: Обсъждане промяната в Закона за противодействие на корупцията и за отнемане на незаконно придобито имущество.

---------------------------------------------------------------------------------------

По точка 1

Евгений Мосинов заяви, че само новоизбрани общински съветници трябва да подават декларации за имущество и интереси по чл. 35 от Закона за противодействие на корупцията и за отнемане на незаконно придобито имущество. Председателят обясни, че промяната в Закона задължава общински съветник, който е в конфликт на интереси, да подадат декларация преди гласуване. В резултат на това следва да се намали кворума. Мосинов допълни, че централен орган, който контролира всички лица по чл.6 от ЗПКОНПИ е в гр. София, а кметът на общината назначава със своя заповед служители, които обработват информацията, касаеща декларацията на лицата в състава на неговата администрация. 
Мосинов разясни, че съгласно §2, ал.1, т.5 от допълнителните разпоредби на ЗПКОНПИ, кметовете на кметства попадат в хипотезата на Глава V; VIII и XV от Закона, като според изискванията в Глава V са задължени да подават встъпителна декларации за конфликт на интереси и декларация за имущественото състояние, а ал.2 указва те да бъдат адресирани до Постоянната комисия за предотвратяване и установяване на конфликт на интереси към Общинския съвет, която извършва проверката им. Той конкретизира, че срокът е 1 месец от утвърждаването им – до 8 юни.
Председателят на комисията предложи да се гласуват следните предложения: 1. Да се уведомят изпълняващите длъжността „кмет на кметство“ на територията на Община Бургас, че в срок до 8 юни следва да представят пред Постоянната комисия за предотвратяване и установяване на конфликт на интереси към Общинския съвет, на хартиен и електронен носител встъпителни декларации по Глава V от ЗПКОНПИ; 2. Да се уведомят кметовете на кметства, че при неизпълнение на горното задължение подлежат на санкции според Закона; 3. Препис от решението да се изпрати и на Кмета на Община Бургас, както и на изпълняващите длъжността „кмет на кметство“ на територията на Община Бургас; 4. Да се създаде специализиран регистър за постъпващите декларации.
В резултат на последвало явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия за предотвратяване и установяване на конфликт на интереси произнесоха следното
РЕШЕНИЕ:
1. Да се уведомят изпълняващите длъжността „кмет на кметство“ на територията на Община Бургас, че в срок до 8 юни следва да представят пред Постоянната комисия за предотвратяване и установяване на конфликт на интереси към Общинския съвет, на хартиен и електронен носител встъпителни декларации по Глава V от ЗПКОНПИ – Тодор Тодоров – кмет на с. Изворище, Стефка Аладжова – кмет на с. Братово, Евгения Ботушанска – кмет на с. Брястовец, Сотир Йовчев – кмет на с. Твърдица, Георги Христосков – кмет на с. Димчево, Исмет Реджеб – кмет на с. Драганово, Йордан Йорданов – кмет на гр. Българово, Владо Стоянов – кмет на с. Извор, Лъчезар Колев – кмет на с. Маринка, Христо Колев – кмет на с. Равнец;
2. Да се уведомят кметовете на кметства, че при неизпълнение на горното задължение подлежат на санкции според Закона; 
3. Препис от решението да се изпрати и на Кмета на Община Бургас, както и на изпълняващите длъжността „кмет на кметство“ на територията на Община Бургас; 
4. Да се създаде специализиран регистър за постъпващите декларации.


	Поради приключване на дневния ред заседанието бе закрито в 17:05 часа.

